Bierutova ulica

Bierutova ulica je zaniknutá ulica v Bratislave, v mestskej časti Petržalka. Vznikla v roku 1977 pri výstavbe panelákového sídliska.

Bola pomenovaná podľa Bolesława Bieruta (1902 – 1956), poľského komunistického politika. Zanikla 1. apríla 1991, keď sa rozdelila na Dudovu ulicu a Hrobákovu ulicu.

Zaujímavosťou Bierutovej ulice boli dve základné školy rovnakého architektonického typu, situované hneď vedľa seba (čísla 17, 19). V súčasnosti sídli v prvej Základná škola Dudova 2 a v druhej Obchodná akadémia Dudova 4. V ich tesnej blízkosti sa navyše nachádzala i Stredná škola ekonomická Bierutova 11, tiež s podobným dizajnom - dnes Obchodná akadémia Imricha Karvaša na Hrobákovej 11.

Galéria

Referencie 

Zaniknuté ulice v Petržalke